Izvor: N1

Američka automobilska kompanija Tesla najavila je planove za izgradnju prvih superpunjača za punjenje električnih vozila u šest zemalja jugoistočne Evrope do kraja godine.

Kompanija namerava da izgradi po tri stanice u Rumuniji i Srbiji, po jednu u Bugarskoj, Bosni i Hercegovini, Makedoniji i Moldaviji.

POVEZANE VESTI Samo jedan javni punjač za električna vozila u Beogradu

Punjači u Srbiji, prema mapi na Teslinom sajtu, biće u blizini Beograda, Požege i Niša.

Tesla će takođe dodati četiri nove stanice na svoje već postojeće dve u Hrvatskoj.

Superčardžeri su priključci koji pune Teslina vozila nekoliko puta brže nego druge vrste stanica.

Od predstavljanja punjača 2012, Tesla je izgradio više od 5.400 superpunjača sa ciljem da omogući putovanja na duge udaljenosti.

Kompanija namerava da udvostruči njihov broj na globalnom nivou na više od 10.000. Tesla u jugoistočnoj Evropi osim u Hrvatskoj ima već izgrađene i tri stanice za punjenje u Sloveniji.